2018. gada 6. martā Noteikumi Nr. 136

Rīgā (prot. Nr. 14 15. §)

**Grozījumi Ministru kabineta 2014. gada 23. decembra noteikumos Nr. 835 "Darbības programmas "Izaugsme un nodarbinātība" 9.1.1. specifiskā atbalsta mērķa "Palielināt nelabvēlīgākā situācijā esošu bezdarbnieku iekļaušanos darba tirgū" 9.1.1.1. pasākuma "Subsidētās darbavietas nelabvēlīgākā situācijā esošiem bezdarbniekiem" īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 6. un 13. punktu

Izdarīt Ministru kabineta 2014. gada 23. decembra noteikumos Nr. 835 "Darbības programmas "Izaugsme un nodarbinātība" 9.1.1. specifiskā atbalsta mērķa "Palielināt nelabvēlīgākā situācijā esošu bezdarbnieku iekļaušanos darba tirgū" 9.1.1.1. pasākuma "Subsidētās darbavietas nelabvēlīgākā situācijā esošiem bezdarbniekiem" īstenošanas noteikumi" (Latvijas Vēstnesis, 2015, 4., 46., 119. nr.; 2016, 62., 169. nr.; 2017, 51. nr.) šādus grozījumus:

1. Izteikt 3.2., 3.3. un 3.4. apakšpunktu šādā redakcijā:

"3.2. persona ir bijusi bez darba vismaz 12 mēnešus un šajā periodā ilgāk par diviem mēnešiem bez pārtraukuma nav bijusi uzskatāma par darba ņēmēju vai pašnodarbināto atbilstoši likumam "Par valsts sociālo apdrošināšanu";

3.3. persona ir bijusi bez darba vismaz 24 mēnešus un šajā periodā ilgāk par diviem mēnešiem bez pārtraukuma nav bijusi uzskatāma par darba ņēmēju vai pašnodarbināto atbilstoši likumam "Par valsts sociālo apdrošināšanu";

3.4. persona, kas ir pieaugušais ar vienu vai vairākiem apgādājamiem vai ir vecāka par 55 gadiem, ir bijusi bez darba vismaz 12 mēnešus un šajā periodā ilgāk par diviem mēnešiem bez pārtraukuma nav bijusi uzskatāma par darba ņēmēju vai pašnodarbināto atbilstoši likumam "Par valsts sociālo apdrošināšanu";".

2. Izteikt 17.2. apakšpunktu šādā redakcijā:

"17.2. mērķa grupas nodrošinājuma izmaksas šo noteikumu 15.2. apakšpunktā minētās atbalstāmās darbības īstenošanai – finanšu atlīdzība pirmos četrus darba tiesisko attiecību mēnešus transporta izdevumu segšanai par braucieniem no deklarētās dzīvesvietas uz darbavietu un atpakaļ un izdevumu kompensācijai par dzīvojamās telpas īri vai dzīvošanu dienesta viesnīcā;".

3. Izteikt 17.3.1. apakšpunktu šādā redakcijā:

"17.3.1. ikmēneša dotācija darba devējam:

17.3.1.1. darba algām bezdarbniekiem;

17.3.1.2. dotācija darba vadīšanai šo noteikumu [3.](https://likumi.lv/doc.php?id=271411#p3) punktā minēto bezdarbnieku darba vadītājam;

17.3.1.3. valsts sociālās apdrošināšanas obligātās iemaksas no algas dotācijas daļas, ko finansējuma saņēmējs līdzfinansē par pasākumā iesaistītajiem šo noteikumu 3. punktā minētajiem bezdarbniekiem, ja darba devējs, kas noslēdzis līgumu par pasākuma īstenošanu, ir biedrība vai nodibinājums;".

4. Izteikt 17.3.2.2. apakšpunktu šādā redakcijā:

"17.3.2.2. iekārtu un aprīkojuma iegādes, kā arī tehnisko palīglīdzekļu izgatavošanas un iegādes izmaksas, lai pielāgotu darba vietu šo noteikumu 3.1. apakšpunktā minētajiem bezdarbniekiem;".

5. Aizstāt 17.3.3.2. apakšpunktā skaitli "17.3.1.4." ar skaitli "17.3.1.3.".

6. Izteikt 17.3.5.1 apakšpunktu šādā redakcijā:

"17.3.5.1 izmaksas par surdotulku pakalpojumu sniegšanu šo noteikumu 15.1.4. apakšpunktā minētās atbalstāmās darbības īstenošanai;".

7. Izteikt 17.15. apakšpunktu šādā redakcijā:

"17.15. darba vietas aprīkojuma iegādes vai nomas izmaksas šo noteikumu 17.1. apakšpunktā minētajam personālam jaunu darba vietu radīšanai vai esošo darba vietu atjaunošanai plāno ne vairāk kā 3000 *euro* apmērā vienai darba vietai visā projekta īstenošanas laikā. Ja personāls ir nodarbināts normālo darba laiku, darba vietas aprīkojuma iegādes vai nomas izmaksas ir attiecināmas 100 procentu apmērā. Ja personāls ir nodarbināts nepilnu darba laiku vai personāla atlīdzībai piemēro daļlaika attiecināmības principu, darba vietas aprīkojuma iegādes vai nomas izmaksas ir attiecināmas proporcionāli slodzes procentuālajam sadalījumam;".

8. Izteikt 21.1. un 21.2. apakšpunktu šādā redakcijā:

"21.1. šo noteikumu 15.1.2., 15.1.4. un 15.1.5. apakšpunktā minētās atbalstāmās darbības un šo noteikumu 17.3.1.1., 17.3.1.2., 17.3.2. un 17.3.5.1 apakšpunktā minētās izmaksas – atbilstoši attiecīgo pasākumu (pasākumi noteiktām personu grupām – nelabvēlīgākā situācijā esošiem bezdarbniekiem) īstenošanas nosacījumiem, bet šo noteikumu 17.3.1.3. apakšpunktā minētās izmaksas – atbilstoši to pasākumu īstenošanas nosacījumiem, kuri paredz darba līguma slēgšanu;

21.2. šo noteikumu 15.2. apakšpunktā minēto atbalstāmo darbību un šo noteikumu 17.2. apakšpunktā minētās izmaksas – atbilstoši attiecīgā atbalsta pasākuma (atbalsta pasākums reģionālajai mobilitātei aktīvo nodarbinātības pasākumu ietvaros nelabvēlīgākā situācijā esošiem bezdarbniekiem) īstenošanas nosacījumiem."

9. Aizstāt 25. punktā skaitli "17.3.1.2." ar skaitli "17.3.1.1.".

10. Svītrot 33.4. apakšpunktu.

Ministru prezidents,

veselības ministra

pienākumu izpildītājs Māris Kučinskis

Labklājības ministrs Jānis Reirs